cyanic-selkie/wikianc huggingface dataset:
Dante Alighieri
'U Stilnove e Beatrice
L'amore pe Beatrice (cumme in mode differende Frangische Petrarca face vedè pa Laura soje) addevende 'u punde de partenze pa formulazione d'a congeziona soje d'u Dolce Stil Novo, 'na congeziona nove de l'amore cortese subblimate da l'indensa sensibbeletà releggiosa soje ('u culte mariane cu le laude arrevate a Dante ausanne le corrende pauperisteche d'u Dojecinde, da le Frangescane a scè nnande), pe pò arrevà a 'a felosofije apprisse 'a morte de l'amate, ca segne simbolicamende 'u distacche da 'a temateche amorose e 'a 'nghianate d'u Somme Poete verse 'a Sapienze, luce abbaggliande e imbenetrabbele ca avvrazze Dio jndr'à 'u Paradise d'a Divina Commedia.
Felosofije e politeche
Quanne Beatrice murìe jndr'à 'u 1290, Dante cercò de acchià 'nu rifugge jndr'à letterature latine. Da 'u Convivio sapime ca avere lette 'u De consolatione philosophiae de Boezio e 'u De amicitia de Cicerone. Jidde allore se dedicò a le studie felosofece jndr'à le scole releggiose cumme quedda Dumenecane jndr'à Sanda Marije Novella. Pigghiò parte a le dispute ca le doje prengepàle ordene releggiose (Frangescane e Dumenecane) pubblecamende o indirettamende tenèrene a Firenze, le une spieganne 'a dottrine de le mistece e de San Bonaventura, le otre presendanne le teorie de San Tommaso d'Aquino. L'"eccessive" passiona soje pa felosofije cchiù nnande l'avene rimbroverate da Beatrice jndr'à 'u Priatorie.
Dante avère state pure surdate e l'11 sciugne 1289 combattè jndr'à Battagghie de Campaldino ca vedìe une condre a l'otre le cavaliere fiorendine a Arezzo; cchiù nnande, jndr'à 'u 1294, facìe parte d'a delegazzione de cavaliere ca scortò Carlo Martello d'Angiò (figghie de Carlo II d'Angiò) quanne quiste se acchiave a Firenze. Dante stesse cite Carlo Martello d'Angiò jndr'à Divina Commedia (Paradise, Ct. VIII, 31 e Ct. IX, 1).
Rime
Le rime sonde 'na raccolte mise inzieme e arrengate da editure moderne, ca riunisce 'u comblesse d'a produzione liriche dantesche da le prove sciuvanile a chidde de l'età mature.
Le rime sciuvanile combrennene combonimende ca riflettene le varie tendenze d'a liriche cortese d'u timbe, quedda guittoniane, quedda guinizzelliane e quedda cavalcantiane.
'Mbrà stu gruppe de teste Dante avère scacchiate chidde ca avèrena trasè a fà parte d'a Vita nuova
Vita Nova
'A Vita nuova, ca pò essere conziderate 'u cunde de 'nu fatte autobiografeche fatte cumme exemplum, conde d'a vite spirituale e l'evoluzione poeteche de Dante; jè strutturate jndr'à quarandadoje (o trendune ) capitole in prose collegate jndr'à 'na storie omogenea, ca spieghe 'na serie de teste poetece comboste jndr'à timbe diverse, 'mbrà le quale onne particolare rilewvanze 'a canzone-manifeste Donne ch'avete intelletto d'amore e 'u sonette famose assaije Tanto gentile e tanto onesta pare.
L'opere jè consacrate a l'amore pe Beatrice e avenìe comboste probbabbilmende 'mbrà 'u 1293 e 'u 1295. 'A combosizione de le rime se pò fà 'nghianà, seconde 'a cronologgie ca Dante dè, 'mbrà 'u 1283 cumme resulte da 'u sonette A ciascun alma presa e apprisse 'u sciugne d'u 1291, anniversarie d'a morte de Beatrice. Pe stabbilì cu 'na certa securezze 'a date d'a combosizione d'u libbre, jndr'à 'u sue inzieme organeche, urtemamende 'a critica jè propensa ca scacchie l'anne 1300, data none superabile, ca corrisponne a 'a morte d'u destinatarie Guido Cavalcanti: "Questo mio primo amico a cui io ciò scrivo" (Vita Nuova, XXX).
St'opere ave avute 'na particolare furtune jndr'à le State Aunìte, addò ha state tradotte da 'u granne felosofe e letterate Ralph Waldo Emerson.
Convivio
Convivio (1304-1307), da 'u latine Convivium, ca signifeche banghette de sapienze. Jè 'a prime de le opere scritte da Dante subbete apprisse l'allondanamende forzate da Firenze. Jè 'nu prosimetre ca se presende cumme 'n'engiclopedije de le sapere cchiù 'mbortande pe chidde ca volene dedicarse a l'attività pubbleche e civile senze ca ave combiute le studie superiure. Jè scritte in volgare pe essere appunde capite da ce non g'avute 'a possibbeletà in precedenze de canoscere 'a scienze. L'incipit d'u Convivio face capì chiaramende ca l'autore jè 'nu granne canoscetore e seguace de Aristotele; chiste, infatte, avène citate cu 'u termine "'U Felosofe". L'incipit jndr'à stu case spieghe a ce jè revolte st'opere e a che non g'è revolte. Chidde ca non ge onne putute canoscere 'a scienze onne state 'mbedite da doje tipe de mutive:
Dante retène beate le picche ca ponne partecipà a 'a mense d'a scienze, addò se mange 'u "pane de le angeli", e povere chidde ca se accontendane de mangià 'u cibe de le pechere. Dante nò s'azzette a 'a mense, ma se n'ha fisciute da chidde ca mangiane 'u pastume e ave cugghiute quidde ca cade da 'a mense de l'elette pe ccrejà 'n'otre banghette. A stu convivio avènene invitate sole chidde ca onne state imbedite da mutive esterne, purcé l'otre no ge tènene 'a capacetà de capì.
L'autore alleste 'nu banghette e serve 'na vivande (le combonimende in verse) accumbagnate da 'u pane ('a prose) necessarie pe assimilà l'essenze. Avènene invitate a azzettarse sule chidde ca avèrene state 'mbedite da cure d'a famigghie e civile, invece le pigre se acchiavene a le pide lore pe cogghiere le briciole.
'U stile d'u Convivio
Dante jndr'à 'u Convivio pronunge 'a prima difese d'u volgare, retènute superiore a 'u latine pe bellezze e nobbiltà. 'A prose d'u Convivio raggiunge 'na solidità sindatteche, 'n'equilibbrie combositive e 'na chiarezze espositive non inferiore a chidde tramannate da 'u latine. Allore Dante fonde 'a prose felosofeche in volgare addò s'ausane assaije le metafore e le similitudine, attraverse le quale l'autore conferisce congretezze e evidenze a le proprie rappresendaziune, pure a chidde cchiù squisitamende teoreche. Le tre teme fondamendale d'u Convivio allore sonde 'a difese d'u volgare, l'esaltazione d'a filosofie, 'u 'ngazzamende atturne a l'essenze d'a nobbiltà, addò se reconnette 'a proposte d'a monarchie universale rappresende da l'imbere e da 'a tradizione romane.
L’epistole a Cangrande
Strettamende collegate a 'u Convivio jè pure l'epistole a Cangrande della Scala, ca avessa resalì a le anne 'mbrà 'u 1315 e 'u 1317. L’epistole condène 'a dediche d'u Paradise a 'u signore de Verona, ca avere state l'uneche assaije geenrose cu 'u poete. St'opere jè angore cchiù 'mbortande purcè condène le indicaziune pe leggere 'u poeme: 'u suggette ('a condizione de le anime apprisse 'a morte), 'a pluralità de le sienze, 'u titele (ca derive da 'u fatte ca accumenze in mode aspre e triste e se conglude cu 'u liete fine), 'a finalità de l'opere ca non g'è sulamende speculative, ma prateche purcè apponde a luà le vivende da 'u state de miserie pe purtarle a 'a felicitate.
De vulgari eloquentia
Condemboranèe a 'u Convivio 'u De vulgari eloquentia jè 'nu trattate in lènga latine scritte da Dante Alighieri 'mbrà 'u 1303 e 'u 1304. Comboste da 'nu prime libbre indere e da 14 capitole d'u seconde libbre, inizialmende avera essere destinate a combrendere quattre libbre.
Pure affrondanne 'u teme d'a lènga volgare], avenìe scritte in latine purcé le inderlocutore a le quale Dante se revulgìe appartenevane a l'élite culturale d'u timbe, ca forte d'a tradizione d'a letterature classeche riteneve 'u latine senz'otre superiore a qualsiasi tipe de volgare, ma pure pe conferì a 'a lènga volgare 'na maggiore dignità: 'u latine ere infatte ausate sulamende pe scrivere de legge, releggione e trattate 'ndernaziunale, ca erene arguminde d'a massima 'mbortanze. Dante se langiò jndr'à 'n'appassionate difese d'u volgare, dicenne ca meritave de addevendà 'na lènghe illustre in grade de combetere ce none uguaglià 'a lènghe de Virgilio, sostenenne però ca pe addevendà 'na lènghe ca puteve trattà arguminde 'mbortande 'u volgare avera essere:
Litanie Lauretene
Recita de le litanie lauretene
prega pe nuje, Sanda Madre de Die.
Dante Alighieri
De vulgari eloquentia
Dante vede jndr'à 'u tagliàne 'a panthera redolens de le bestiarie medievale, anemale ca face avvicinà 'a preda soje (aqquà 'u scrittore) cu 'u profume sue irresistibbele, ca Dante sende jndr'à tutte le volgare reggionale e in particolare jndr'à 'u siciliane, senze però riuscì maje a vederle materializzarse: manghe in effette angore 'na lènghe tagliàne utilizzabbele jndr'à tutte le reggistre sue, da tutte le strate d'a popolazzione tagliàne. Pe farle assè 'n'otra vote ere allore necessarie pigghià da le opere de le megghie scritture tagliàne, ma assaije de chidde libbre aspettavane angore de essere scritte e, jndr'à stu sienze, 'u trattate de Dante jè 'n'appelle a le dotte lettore cercanne 'na mane da 'a penna lore.
Litanie Lauretene
Recita de le litanie lauretene
E sime degne de promesse de Criste.
Pian di Scò
Pian di Scò éte 'nu comune tagliáne de 5.739 crestiáne.
Litanie Lauretene
Recita de le litanie lauretene
Pregheme.
Congede a le fedele Tue,
Dante Alighieri
De Monarchia
L'opere jè divise jndr'à ttre libbre. Jndr'à 'u prime Dante dice d'a necessità de 'n'Imbere universale e autonome, e recanosce stu imbere cumme uneche forme de guverne capace de garandì aunìtà e pace. Jndr'à 'u seconde libbre recanosce 'a leggittimità d'u diritte da l'Imbere da vanne de le Romane. Jndr'à 'u terze e urteme libbre Dante face vedè ca l'autorità d'u monarche jè 'na volontà divine e allore depènde da Dio. Non gìè suggette a l'autorità d'u pondefice.
Litanie Lauretene
Recita de le litanie lauretene
Signore Die nuestre,
Dante Alighieri
De Monarchia
'A posizione dantesche jè pe cchiù aspette origgenale. Jedde jè in condraste tande cu le sosteniture d'a congezione teocrateche, quande cu le sosteniture de l'autonomie politeche e releggiose de le sovrane naziunale rispette a l'imberatore e a 'u papa.
Commedia
'A Comedìa — titele origgenale de l'opere — jè 'u capolavore d'u poete fiorendine e jè considerate 'a cchiù 'mbortande testimonianze letterarie d'a civlità medievale e pure une de le cchiù granne opere d'a letterature universale. Avène definite "comedia" purcé scritte in stile "comiche" ovvere none auliche. 'N'otra inderpretazione se fonde sus a 'u fatte ca 'u poeme accumenze da situaziune chiene de dolore e paura e spicce cu 'a pace e 'a subblimità d'a visione de Dio.
Litanie Lauretene
Recita de le litanie lauretene
de godere sembre d'a saluta d'u cuerpe e d'u spirite,
Dante Alighieri
Commedia
Dante accumenzò a fatià a l'opere atturne a 'u 1300 )(anne giubilare, tande ca jidde date a 'u 17 abbrile de quidde anne 'u viagge sue jndr'à selva oscure) e 'a condinuò jndr'à 'u reste d'a vita soje, pubblecanne le candiche mane a mane ca le combletave. Se onne notizie de copie manoscritte de l ' 'Nfirne atturne a 'u 1313, invece 'u Priatorie avenìe pubblecate jndr'à le doje anne successive. 'U Paradise, accumenzate forse jndr'à 'u 1316, avenìe pubblecate mane a mane ca se combletavane le cande jndr'à l'urteme anne de vite d'u poete.
'U poeme jè divise jndr'à ttre libbre o cantiche, ogne une furmate da 33 cande (tranne 'u 'Nfirne ca ne tène 34, purcé 'u prime face 'a parte d'u proemie a l'indere poeme); ogne cande se combone de terzine de endecasillabe. 'A Commedia vè face 'na rappresendazione ampie e drammateche d'a realtà, assaije lundane da 'a pedande poesie didatteche medievale, ma anghiute de 'na spiritualità crestiane nove ca se mmescke a 'a passione politeche e a le inderesse letterarie d'u poete. Se conde de 'nu viagge immagginarie jndr'à le ttre regne de l'aldilà, jndr'à le quale se proiettane 'u bbuène e 'u cattive d'u munne terrene, combiute da 'u poete stesse, quale "sione" de l'umanità, sotte 'a guide d'a raggione e d'a fede. 'U percorse tortuose e difficele de Dante, addò 'u linguagge addevende sembre cchiù comblesse accussì cumme jidde se avvicine a 'u Paradise, rappresende, sotte metafore, pure 'u difficile processe de maturazione linguisteche d'u volgare illustre, ca se emangipesce da le confine anguste jndr'à le quale l'avere ringhiuse 'u pregiudizie scolasteche medievale. Dante jè accombagnate jndr'à 'u 'Nfirne e jndr'à 'u Priatorie da 'u maestre sue Virgilio; in Paradise da Beatrice e da San Bernardo.
Litanie Lauretene
Recita de le litanie lauretene
pa gloriosa ‘ndercessione
Dante Alighieri
Egloghe
Le Egloghe sonde doje comboneminde de carattere bucoleche scritte in lènghe latine 'mbrà 'u 1319 e 'u 1320 a Ravenna, e fanne parte de 'na corrispondenze cu Giuanne d'u Virgilio, indellettuale bolognese, addò le doje comboneminde vonne e spicciane sotte 'u titele de Egloga I e Egloga III, invece chidde dantesche sonde l'Egloga II e Egloga IV.
Dante jndr'à cultura moderne
'A vite e l'opere de Dante onne avute 'n'influenze determinande sus 'a costruzione de l'identità tagliàne e cchiù in generale sus 'a cultura moderne. 'Nu sbuènne le scritture e le indellettuale ca onne ausate e condinuane a ausà 'a Commedia e le otre opere dantesche cumme fonde de ispirazione temateche, linguisteche, espressive. Cchiù nnande se pò leggere 'nu panorame sindetiche, organizzate pe periode e pe auture, d'a presenze de Dante jndr'à cultura moderne tagliàne e mundiale.
Litanie Lauretene
Recita de le litanie lauretene
de Maria sandissima, sembre vergine,
sarvene da le male ca mò ne rattrestescene
e guidene a 'a gioia senza fine.
Pe Criste nostre Signore.
Dante Alighieri
Dante jndr'à cultura moderne
Letterature tagliàne d'u Novecinde:
Letterature furastiere d'u Novecinde:
Sembre jndr'à 'u The waste land, in What the thunder said cite esplicitamende 'u v. 148 d'u cande XXVI d'u Priatorie:"Poi s'ascose nel fuoco che gli affina". Pò riporte le vs. 61-66 d'u XXVII cande d'u 'Nfirne a introduzione d'a poesie The Love Song of J. Alfred Prufrock.
'Mbonde a 'nu percorse in munne abitate da le granne personagge d'u mite e d'a poesie, 'u uagnone ca face 'u viagge «avvertì sulla fronte un fresco contatto di foglie. Qualcuno lo aveva cinto di una corona.»
Bibliografije
'A Bibliografije sus 'a vite e sus a l'opere de Dante jè assaije proprie; normalmende, 'u prime strumende de ricerche jè l ' Engiclopedije dantesche, Istitute de l'Engiclopedije Tagliàne, Rome, 1970-1978. Se ponne ausà pure le risorse 'mbormateche, in prime luèche 'a bibliografije consultabbele sus a 'u site d'a Suggettate Dantesche Tagliàne. 'A bibliografije aqquà reportate jè allore espressamende parziale e none sciendifeche.
Abbruzze
'U Abbruzze éte na reggione tagliáne. 'U capeluoghe éte L'Aquila.
Simala
Simala éte 'nu comune tagliáne de 399 crestiáne.
San Paolo Albanese
San Paolo Albanese éte 'nu comune tagliáne de 416 crestiáne.
Poncarale
Poncarale éte 'nu comune tagliáne de 4.135 crestiáne.
ISO 3166-2:VI
ISO 3166-2:VI ète 'n'ISO stàndàrd ca dìce le codece geografeche: Jè 'nu sotto 'nzieme de l' ISO 3166-2 ca s'applechesce a le Isole Vergine americane.
Sand'Eufemia a Maiella
Sand'Eufemia a Maiella (in tagliàne Sant'Eufemia a Maiella) éte 'nu comune tagliáne de 323 crestiáne.
Ronsecco
Ronsecco éte 'nu comune tagliáne de 616 crestiáne.
Nettuno (RM)
Nettuno éte 'nu comune tagliáne de 42.361 crestiáne.
Annone di Brianza
Annone di Brianza éte 'nu comune tagliáne de 2.000 crestiáne.
Valgrana
Valgrana éte 'nu comune tagliáne de 808 crestiáne.
Vimodrone
Vimodrone éte 'nu comune tagliáne de 16.106 crestiáne.
Rocca San Casciano
Rocca San Casciano éte 'nu comune tagliáne de 2.102 crestiáne.
Busnago
Busnago éte 'nu comune tagliáne de 5.087 crestiáne.
Landriano
Landriano éte 'nu comune tagliáne de 4.145 crestiáne.
Lurano
Lurano éte 'nu comune tagliáne de 2.093 crestiáne.
Ronzo-Chienis
Ronzo-Chienis éte 'nu comune tagliáne de 1.010 crestiáne.
Fiumicello
Fiumicello éte 'nu comune tagliáne de 4.467 crestiáne.
Terrazzo (VR)
Terrazzo éte 'nu comune tagliáne de 2.384 crestiáne.
Orotelli
Orotelli éte 'nu comune tagliáne de 2.314 crestiáne.
San Paolo Bel Sito
San Paolo Bel Sito éte 'nu comune tagliáne de 3.371 crestiáne.
Ponderano
Ponderano éte 'nu comune tagliáne de 3.833 crestiáne.
Piana Crixia
Piana Crixia éte 'nu comune tagliáne de 821 crestiáne.
Tarde
"E ce 'u destine condrarie m'adda tenè lundane allore agghia cercà le acque doce d'u Galeso care a le pechere avvrazzate jndr'à le pelle, e le urbertose cambe ca 'nu sciurne onne state de Falanto 'u Spartane."
- Quinde Orazio Flacco
Tarde (Taranto jndr'à 'u tagliàne, Τάρας jndr'à 'u greche andiche) jè 'nu comune de 187,503 crestiàne, capeluéche d'a provinge e tèrze comune cu cchiù crestiàne d'a penisole tagliàne d'u sud e 'u sediceseme cchiù popolose de totte l'Itaglie. L'area vasta jè costituite da 28 comune e Tarde jè 'a capefile.
Tarde jè situate jndr'à 'u Gurfe de Tarde sus a 'u Mar Ionio, se estenne 'mbrà doje mare: 'u Mar Granne e 'u Mare Pìccele, da aqquà 'u nome de Cetate de le doje Mare. 'Nzieme a Ppelone, jndr'à 'u territorie de Ostune (BR) e a Sanda Marije de Lèuche (LE), rappresende une de le virtece ggiuste d'u Salènde.
Aqquà stè 'nu granne puerte industriale e commerciale e de 'n'arsenale d'a Marine Militare Tagliàne, eppure d'a maggiore stazione navale. Aqquà se iacchie, pure, 'n'imbortande cendre 'ndustriale, cu le stabbilimende siderurgece ('mbrà le quale stè 'u cchiù granne cendre siderurgece de Europe), petrolchimece, cemendifere e de candieristeche navale. Jè pure attive jndr'à l'industrie d'u liquore.
'A provingia soje tène 29 comune e jè dedite a l'agricolture, a 'a pesche e a l'industrie jndr'à le settore de aeronauteche, alimendare, tessile e a l'artiggianate jndr'à lavorazione d'u legne, d'u vitre e d'a cerameche.
Sand'Eufemia d'Aspromonte
Sand'Eufemia d'Aspromonte (in tagliàne Sant'Eufemia d'Aspromonte) éte 'nu comune tagliáne de 4.017 crestiáne.
Simaxis
Simaxis éte 'nu comune tagliáne de 2.157 crestiáne.
Tarde
Territorie
"Mentre la maggior parte del golfo di Taranto è importuosa, a Taranto c' è un porto molto bello e ampio del perimetro di 100 stadi, chiuso da un grande ponte. Tra il fondo del porto e il mare aperto si forma un istmo, sicché la città sorge su una penisola e poiché il collo dell'istmo è poco elevato, le navi possono essere facilmente trainate da una parte all'altra"
Organizzazione de le Naziune Aunìte
L'Organizzazione de le Naziune Aunìte, inde sigle ONU, abbreviate inde Naziune Aunìte, jè 'na organizzazione 'ntergovernative a carattere mondiale. 'Mbra le sò obiettive prengepàle stonne le 'u mandenimende d'a pace e d'a sicurezze mondiale, 'u sviluppe de relaziune amichevole 'mbra le naziune, 'u perseguimende de 'na cooperazione 'nternazionale e 'u favorì l'armonizzazione de le varie aziune compiute a quìste scope da le sò membre. L'ONU jè l'organizzazione 'ntergovernative cchiù granne, cchiù conosciute e cchiù rappresendate a livelle 'nternazionale. Ha sede jndr'ò territorije 'nternazionale a Nuève York, mendre otre ufficie prengepàle se iacchiane a Ginevre, Nairobi e Vienne.
Tarde
Territorie
- Strabone - Geografia, VI, 3, 1. Traduzione de Necole Biffi
Tarde s'affaccie totte sus a 'u Mar Ionio, e face 'nu gurfe ca pigghie 'u nome da Tarde e se stenne 'mbonde a Basilicate. Jè mise a 15 metre sus a 'u levèlle d'u mare, jndr'à 'na zone chianeggiande ca s'allonghe verse l'asse Nord/Nord Ovest-Sud Est e circunnate da Nord Ovest 'mbonde a Est da l'altechiane de le Murge. 'U territorie sue tène 'n'estenzione de 209,64 km² e jè vagnate quase tutte da 'u mare, essenne caratterizzate da 'a presenze de ttre penisole naturale e de 'n'isole artificiale, ca s'à formate apprisse a 'u tagghie d'a penisola origgenale fatte duranne 'a costruzione d'u fossate d'u Castelle Aragonese. 'A cetate jè infatte canusciute pure cumme "'a cetate de le doje mare", essenne vagnate da 'u Mare Granne luenghe 'a coste esterne racchiuse jndr'à baia delimitate a Nord Ovest da 'a Punde Rondinelle e a Sud da 'u Cape San Vito, e pò da 'u Mare Piccele, ca costituisce 'nu belle gruesse bacine inderne.
'U Mare Granne ed 'u Mare Piccele
'U Mare Granne, chiamate cchiù frequendemende "rada de Mare Granne" purcé stonne sembre puggiate le nave ca aspettane, jè separate da 'u Mare Piccele da 'nu cape ca 'u chide a gurfe, oriendate verse l'isole artificiale ca costituisce 'u nucleo origgenale d'a cetate, cullegate a 'u reste d'u territorie grazie a 'u Ponde de Porta Napule e 'u Ponde Girevole. 'U Mare Granne jè ppure separate da 'u Mar Ionio da 'u Cape San Vito e dalle Isole Cheradi de San Pitre e San Paolo. Ste urteme furmescene 'n'archipelaghe piccinne ca chiude precise precise l'arche ideale ccrejate da 'a baia naturale d'u Mare Granne.
'U Mare Piccele jè da conziderarse 'nu mare inderne, e allore, presende probbleme de recange de l'acque. Le doje sene sue sonde idealmende divise da 'u Ponde Punda Penne Pizzone ca 'nzecche 'a Punda Penne cu 'a Punda Pizzone: 'u prime sene tène 'a forme de 'nu trianghele cchiù o mene, addò le vertice meridionale sonde rappresendate da l'aprture a Est sus a 'u seconde sene e dall'aperture a Ovest sus a 'u Mare Granne tramite 'u canale naturale de Porta Napule; 'u seconde sene tène invece 'a forme de 'n'ellisse, ca tène l'asse cchiù granne ca mesure quasi quase 5 km in direzione Sud Ovest-Nord Est. Jndr'à 'u prime sene jesse 'u jume Galese.
Tande le vinde quande le marèe inzieme a le sorgende sottomarine cu diversa salinità, condizionescene l'andamende de le corrende de tipe superficiale e de tipe profunne 'mbrà 'u Mare Granne e le doje sene de quidde Piccele. Jndr'à 'u Mare Granne e jndr'à vanna settendrinale de tutte e doje le sene d'u Mare Piccele, sonde localizzate certe sorgende sottomarine nnomenate citre, ca scettene acqua doce ca no se pò bevere mischiate a acqua salmastre, dunanne a le acque d'u mare 'na condiziona idrobiologgeche ideale pa coltivazione de le mitile ca normalmende se chiamane cozze.
Clime
"Quell'angolo di mondo più d'ogni altro m'allieta, là dove i mieli a gara con quelli del monte Imetto fanno e le olive quelle della virente Venafro eguagliano; dove Giove primavere regala, lunghe, e tiepidi inverni, e dove Aulone, caro pure a Bacco che tutto feconda, il liquor d'uva dei vitigni di Falerno non invidia affatto."
- Quinde Orazio Flacco - A Settimio - Odi, II, 6, 10. Traduzione di Enrico Vetrò
'U clime d'a cetate, espresse da le relevaziune d'a stazione ca se iacchie vicine l'aeropuerte militare de Vurtàgghie, jè tipicamende mediterranèe ma cu certe punde condinendale. L'inverne jè generalmende mite e chiovose ma non ge sonde infrequende le irruzione de aria fredde da est ca certe vote fanne arrevà le precipitaziune de neve. Assaije cavede e afose jè 'a staggione tarandine, cu valore ca certe vote raggiungene le 40 grade.
Storie
'A cronologgije tradizionale, assegne 'a date d'a funnazzione de Tarde a 'u 706 n.C.. Le fonde tramandate da 'u storeche Eusebio de Cesarea, parlane d'u trasferimende de quacche colone spartane jndr'à sta zone pe necessità de espanzione o pe questione commerciale. Chiste, distruggenne l'abitate indigene, purtarene 'na linfa nove de civiltà e de tradiziune.
'A struttura sociale d'a colnie sviluppò jndr'à 'u timbe 'na vere e proprie culuture aristocrateche, addò 'a ricchezza soje avenève, probabbilmende, da 'u sfruttamende de le risorse d'u territorie circostande ca ere assaije fertile, ca avenìe popolate e difese da 'na serie de phrouria, cendre fortificate piccinne in posiziona strateggeche.
Tarde tène allore origgene andichisseme. Duranne 'u periode ellenisteche d'a colonizzazzione greche jndr'à 'u Mezzoggiorne d'Itaglie, 'a cetate addevendò une de le cchiù 'mbortande d'a Magna Grecie. Jndr'à stu periode, addevenìe 'na putenze economeche, militare e culturale de cchiù o mene trecindemile abitande, addò nascerene filosofe, streteghe, scitture e atlete divendanne pure sede d'a scola pitagoreche tarandine, 'a seconde cchiù 'mbortande apprisse a quedde de Metaponto.
Accumenzanne da 'u 367 n.C. Tarde addevenìe 'a cetate cchiù putende 'mbrà chidde ca costituirene 'a lega italiote. Jndr'à 'u 281 n.C. trasìe in conflitte cu Rome (guerra tarentina) inzieme a l'alleate sue Pirro, Re de l'Epiro, ma perdìe definitivamende jndr'à 'u 272 n.C.. Duranne 'a seconda uerra puniche, Tarde aprì le porte a Annibale jndr'à 'u 212 n.C. ma avenìe punite da Rome ttre anne cchiù tarde cu 'a strage de le cittadine sue e cu 'u sacchegge quanne Fabio Massimo 'a reconguistò. Jndr'à 'u 125 n.C. avenìe dedotte 'na colonia romane ( colonia neptunia), invece jndr'à 'u 90 n.C. avenìe erette a Municipium.
Jndr'à 'u Medioevo avenìe conguistate da Totila jndr'à 'u 549 e repigghiate da Narsete jndr'à 'u 552.
Espugnate da le Longobbarde, avenìe repigghiate da l'Imberatore Costandine II jndr'à 'u 663 pe pò passà jndr'à le mane de Romualdo Duca longobarde de Benevento e turnà a le Bizandine jndr'à l'803. Conguistate da le Saracene jndr'à l'846, jndr'à l'868 e jndr'à 'u 927, l'Imberatore Niceforo Foca 'a facìe recostruì jndr'à 'u 967. Occupate jndr'à 'u 1063 da Robberte 'u Guiscardo, addevenìe 'u cendre de 'nu putende feudo. Da 'u 1301 a 'u 1463 devendò 'nu fiorende prengepate (Prengepate de Tarde). Addevenìe pò 'mbortande puerte militare sotte a le Spagnule, fine a decadè jndr'à 'u XVII sechele sotte a le Borbone. Tarde avenìe aunìte a 'u Regne d'Itaglie jndr'à 'u 1860.
'U 21 aguste d'u 1889, apprisse sei anne de fatie, avenìe inaugurate a 'a presenze de Umberto I de Savoia l'Arsenale Militare Marittime, ca ne aumendò l'imbortanza soje da 'nu punde de viste economeche, militare e demografeche. Duranne 'a prime uerre mundiale, Tarde avenìe scacchiate cumme base da le flotte navale tagliàne, frangese e inglese. Duranne 'a seconda uerre mundiale, 'a cetate subbìe 'nu bombardamende storicamende arrecurdate cumme 'a Nuttate de Tarde, a seguite d'u quale se cundàrene 85 vittime 'mbrà civile e militare.
Jndr'à 'u 1965 avenìe inaugurate da 'u Presidende d'a Repubbleche Gesèppe Saragat 'u IV cendre Siderurgeche Italsider, 'u cchiù granne cendre pa produzione de l'accaie in Europe. Grazie a sta nova realtà industriale e disponenne de 'nu granne puerte mercandile, 'a cetate canuscìe 'n'otre e cchiù marcate slange de l'economije locale, cu 'na conseguende aumende d'a popolazzione e d'u reddite pro-capite e divendanne jndr'à l'anne successive zone de insediamende de cemendificie, raffinerie e industrie metalmeccaneche.
'U disseste finanziarie
'U Comune de Tarde se n'a sciute in disseste finanziarie purcè téne 'nu sacche de dèbbete: 'u 18 ottommre 2005, date jndr'à quale ha state dichiarate 'u disseste finanziarie, 'u comune tenève dèbbete accertate pe € 357.356.434 ma jndr'à 'u mese de Marze 2007 'u cape d'a commissione de liquidazione de Tarde, Frangische Boccia, ha ditte ca le dèbbete supranescene le 637 miliùne de euro e le trasute arrivane a 60 miliune de euro. Onne ditte ca 'u disseste de Tarde è 'u cchiù gruesse disseste ca ha maje state in Itaglie e 'u seconde disseste finanziarie d'u munne apprisse quidde d'a cetate americane de Seattle. 'A giunda comunale ca 'a causate 'u disseste ere cumannete da 'u sinnache Rossana Di Bello e 'u vicesinnache Michele Tucci. Osce a die se ste svolge 'u processe pe valutà de ce jè 'a colpe.
'U stemme
'U stemme civiche de Tarde avenìe recanusciute ufficialmende 'u 20 dicemmre d'u 1935 :
"D'azzurre, a 'u delfine ca nate e cavalcate da 'nu die marine a nude ca mandene jndr'à 'u vrazze sinistre 'nu pannegge svolazzande e cu 'a destre ca lange 'u tridende, a 'u cape cucite de russe cendrate, carecate d'a conghiglia d'ore, mise 'mbrà 'a leggende Taras"
- Decrete reale de congessione in date d'u 20 decemmre 1935
'U Die uagnone a cavadde d'u delfine raffigurate sus a 'u stemme, se ispire a quidde de le turnise magno-greche d'u periode de massime splendore d'a cetate. Jndr'à 'u 1589, 'na precedende versione d'u stemme raffigurande 'n'omme adulte coronate a cavadde de 'nu delfine, ca mandene jndr'à mane destre 'nu tridende e jndr'à quedda sinistre 'nu scude cu sopre 'nu scorpione a 'u poste d'u drappe de osce a die, sostituì 'u stemme ca stave angore apprime ca raffigurave 'nu scorpione suggerite da Pirro e ca osce a die jè ausate cumme simbele d'a provinge de Tarde. .
'A Nuttate de Tarde
"Tarde, e 'a nuttate de l'11-12 novemmre 1940, avessera essere arrecurdate pe sembre, pe aveje demostrate 'na vote pe tutte cumma 'a Marine tène jndr'à flotte aerea l'arma soje cchiù devastande."
- Ammiraglie Andrew Cunningham
'Mbrà 'a nuttate de l'11 e d'u 12 novemmre 1940, pe vie de l'imbortaznza strateggeca e militare soje, 'a cetate subbì 'nu devastande attacche da vanne d'a Royal Navy. 'A denameche de l'azione avenìe attendamende studiate da le giappunise pe pò ausarle jndr'à l'attacche a 'a base de Pearl Harbor. Duranne quedda notte, 21 apparecchie d'u tipe Farey Swordfish ca tenèvene silure e bombe, se 'nzipparene da 'a portapparecchie inglese Illustrious, ca se acchiave a 170 miglia da 'a coste scortate da le nave da battagghie Malaya, Ramilies, Valiant, Warspite, de le ingrociature Gloucester, York e da 13 cacciatorpediniere. A 'u comanne stave l'ammiraglie Andrew Cunningham. Le apparecchie inglise partite jndr'à doje ondate successive arrevarene indisturbate a Tarde. Grazie a 'na precedende ricognizione ca non g'avenìe condrastate da 'a difese tagliàne, le pilote 'nglise canuscevane perfettamedne le aunità da culpì, ca erene 'mbrà l'otre dotate de rezze parasilure insufficiende e prutette da quacche ballone de sbarramende. Jndr'à l'attacche 'a flotte tagliàne avìe danne tuèste tuèste. 'A corazzate Conte de Cavour avìe le danne cchiù gruèsse, venenne parzialmende affunnate. Pò avenèrene danneggiate le corazzate Caio Duilio e Littorio e l'ingrociatore Trende. Danne avenèrene repurtate pure da doje cacciatorpediniere Libeccio e Pessagno. Avenèeren attaccate pure 'nu sacche de deposite de carburande sus 'a terraferma. Spiccianne 'u vulanze avère state de 85 muerte, e de chiste 55 civile, e de 581 ferite, pure ca 'u Bollettine de Uerre d'u Comande Supreme n.158 d'u 12 novemmre 1940 diceve ca non g'avera stà nisciuna vittime. Une de le tragece recorde de quedda battagghie pe l'abitande de Tarde, testimone d'u fatte, avère state quidde de sendè da 'u mare le luccule straziande e de sofferenze de le militare tagliàne 'mbarcate sus a le nave sckuasciate, vittime de le bombardaminde.
Monuminde e luèche de inderesse
Tarde presende sus a 'u territorie sue architetture ca testimoniescene l'imbortanza soje storeche e culturale: da le andiche luèche de culto, 'mbrà le quale le reste d'u Tembie Dorico, le reste archeologecce de le necropoli greche-romane e de le chiaute a camere, 'a Cripte d'u Redentore, a le palazze ca appartenevane a le famigghie nobbele e a le personalità illustre d'a cetate, 'mbrà le quale Palazze Pantaleo e Palazze d'Ayala Valva. 'U palazze cchiù 'mbortande d'a cetate nove jè 'u Palazze de le Ufficie pu quale jndr'à 'u 2010 ha accumenzate 'u restaure e onne state investite 30 miliune de euro 'mbrà Comune e Provinge de Tarde. 'A cetate offre pure 'na ricca varietà architettoneche a testimonianze d'a forte releggiosetà e devozione: se vè da 'u romaneche a 'u barocco da 'a facciate d'a cattedrale de San Catavete, da 'u gotiche d'a chiesere de San Dumeneche Maggiore a le forme decisamende cchiù elegande de le chiesere da le linèe rinascimendale e neoclasseche. Numerose pure le cripte, le monastere, le sanduarie e le edicole votive.
Basiliche Cattedrale de San Catavete
Dedicate a San Catàvete, vescove irlandese muèrte a Tarde jndr'à 'u VI-VII sechele, d'u quale ospite 'u sepolcre, avenìe costruite jndr'à seconde metà d'u X sechele - durande le fatìe de recostruzione d'a cetate vulute da 'u 'mberatore bizzandine Niceforo II Foca - sus a le reste de 'n'edificie releggiose medievale ca resalive almene a 'u VII sechele. Jndr'à l'XI sechele 'u 'mbiande bizzandine avenìe rimaneggiate e se costruì 'a cattedrale de osce a die a chiande basilicale.
Jndr'à 'u 1713 avenìe aggiunde 'a facciate barocche. Jndr'à 'u XII sechele avenìe 'nzippate 'u cambanile normanne, scuasciate successivamende a 'u terramote d'u 1456 e recostruite duranne le fatìe de restaure d'u 1952. 'A cattedrale mesure 84 metre de lunghezze e 24 de larghezze, ave 'na navate cendrale, doje laterale e 'nu transette a 'n navate. Jndr'à zone nnande 'a facciate romaneche, ca corrisponde a 'u pronao de osce a die, avenèrene pigghiate le chiaute de le personagge cchiù 'mbortande d'a cetate.
Chiesere de San Dumineche Maggiore (ggià Chiesere de San Pitre 'Mberiale)
Ste a l'estremità nord d'a cetate vecchie, 'a Chiesere de San Dumineche Maggiore tène le funnamende sus a le reste de 'nu tembie greche ca resale a 'u VI sec. n.C e face parte de l'ex comblesse convenduale ca se chiame uguale. 'Nzippate jndr'à 'u 1302 sus 'a committenze d'u nobbile franghe-provenzale Giuanne Taurisano, subbìe durande le sechele de le condinue cangiaminende 'nzigne a 'a cchiù significative 'mbrà le sechele XVII e XVIII.
Angore 'ndatte sus 'a facciate le carattere trecendesche, cu 'u portale a seste acute cu sus 'nu protire pensile e da 'nu belle rosone cu colonnine pensile laterale. Achiudene 'u prospette archette pensile trilobate mise a coronamende d'a cuspide.
D'u XVIII sechele jè 'a scale a doje rambe pe trasè jndr'à chiesere. 'U 'nderne, a 'na navate uneche, presende lunghe 'u fianghe sinistre quattre cappelle tarde cinghecendesche decorate da altare barocche ca resultate essere bilangiate, sus a 'u late destre, da arcate cecate cu depinde preggevole d'u Seiciende e Setteciende. Degne de note, 'nu dipinde de Leonarde Andonije Olivieri ca raffegure 'u Trionfe de l'Ordine frangescane e 'a Trinità cu 'a Vergine, opere d'u pettore Gesèppe Mastroleo (1740). Jè particolarmende canusciute pe stipà jndr'à Cappelle d'a 'Ddulurate, 'u simulacre d'a Vergine 'Ddulurate (XVII sechele), carresciate in prgessione 'u Sciuvedìe Sande da 'a Confraternite de Marije Sandissime 'Ddulurate e San Dumineche, durande le famose Rite d'a Sumane sande de Tarde, rite secolare ca richiamane ogne anne fedele e turiste da tutte 'u munne.
Congattedrale Gran Madre de Die
'A Congattedrale Gran Madre de Die se iacchie jndr'à vanne moderne d'a cetate. Vulute da l'arcivescove de Tardem Monzignore Guglielme Motolese, avenìe pruggettate da l'architette melanese Gio Ponti e rappresende l'opere cchiù 'mbortande de l'architette 'nzieme a' Torre Pirelli.
Costruite 'mbrà 'u 1967 e 'u 1970, avenìe inaugurate 'u 6 decemmre d'u stesse anne. Dedicate a' Gran Madre de Die, protettrice d'a cetate 'nzieme cu San Catavète e 'a 'Mmaculate, rappresende, in omagge a' tradizione marinare d'a cetate, 'na vele ca se specchie jndr'à l'acque de le tre vasche ca stonne nnande a 'u 'ngresse, ca simboleggiane 'u mare. 'A facciate jè fatte da doje stuèzze: quedde de nnande jè longhe 87 metre e larije 35, quedde de rrete, spustate de 50 metre respette a' prime, jè fatte da 'nu doppie mure cu le bochere ierte 40 metre, ca sostituisce 'a cupole tradizionale.
'A Congattedrale, urtemamende, ha state protagoniste de mostre dedicate a l'architette Gio Ponti jndr'à diverse musèe d'u munne, 'mbrà le quale 'u Musée des Arts Décoratifs de Parigge, l'Istitute tagliàne de culture a Stoccolme e 'u Maxxi de Rome.
Ponde Girevole
'U Ponde Girevole o Ponde de San Frangische de Paola jè 'a strutture ca culleghe l'isole d'u Borghe Andiche cu 'a penisole d'u Borghe Nuève. Inaugurate 'u 22 masce 1887 da l'Ammiraglie Ferdinando Acton, 'u ponde sovraste 'nu canale navigabbele luènghe 400 metre e larie 73 metre ca aunisce 'u Mar Granne a 'u Mare Piccele. 'U ponde mesure attualmende 89,9 metre de lunghezze e 9,3 metre de lariezze. 'U ponde aveniè costruite affianghe a 'u Castelle Aragonese pe 'nu picce d'u Re ca vulè ccu passave a 'u cendre d'a cetate, invece ca quacche cinde metre cchiù nnande. Ce 'u ponde avesse state costruite cchiù nnande non ge s'avesse scettate 'nderre 'nu torrione d'u castelle. "Costruite da l'Imbrese Industriale Tagliàne de Napule sus a 'nu proggette de l'ingegnere Gesèppe Massina ca ne diriggìe 'a fatie de costruzione, ere origgenariamende costituite da 'nu granne arche a seste avasciate in legne e metalle, divise jndr'à doje vrazze ca giravane indipendendemende l'une cu l'otre atturne a 'nu perne verticale mise sus a 'nu spallone. 'U funzionamende s'avère grazie a turbine idrauleche alimendate da 'nu granne serbatoio mise sus a 'u Castelle Aragonese affianghe, capace de 600 metre cube de acque ca in cadute mettèvene in funzione le doje vrazze d'u ponde. 'A strutture avenìe cchiù nnande rimodernate jndr'à l'anne 1957-1958, indroducenne 'nu funzionamende de tipe elettriche, ma mandenenne comungue inalterate le pringipie ingegneristeche d'a costituende Direzione d'u Genie Militare pa Marine. 'U proggette avenìe realizzate da 'a Società Nazionale Officine de Savigliano, pe tutte quidde ca riguardave le organe meccanece e le cumanne elettrece. 'U ponde nuève avenìe inaugurate da 'u Presidende d'a Repubbleche Giuanne Gronchi 'u 10 marze 1958 e avenìe inditolate a San Frangische de Paola, prutettore de le crestiàne de mare.
Ipoggeo De Beaumont Bonelli Bellacicco
L'ipoggeo "De Beaumont Bonelli Bellacicco", se iacchie jndr'à 'u Borghe Andiche de Tarde in corse Vittorio Emanuele, 39, jè 'na strutture ca conde 'a storie de Tarde partenne da l'epoca geologgeche risalende a cchiù o mene 65 miliune de anne fa, cu successive tracce magno-greche, bizzandine, medievale e d'u XVIII sechele.
L'ipoggeo se sviluppe sus a ttre levèlle pe 'nu totale de 700 metre quadrate e pe 14 metre sotte 'u levèlle d'a strade. A l'inderne sue se iacche 'nu banche de rocce calcarea, sus 'a quale se ponne ammirà le reste fossile de le mitile tipece de Tarde. Le mure perimetrale sonde de origgene bizandine, invece jè assaije probbabbele ca 'u mure ca divide 'a strutture da 'u mare pò avè origgene magno-greche. L'ipoggeo tène infatte 'nu sbocche esclusive a 'u levèlle d'u mare, ca dè 'a possibbeletà de scè direttamende sus 'a battigge d'u luenghe a'u mare d'u Borghe Andiche. Sus 'a sta strutture ha state 'nzippate in epoca successive 'u Palazzo de Beaumont Bonelli, residenze d'a Marchese De Beaumont e d'u Pringipe Bonelli marite a jedde. Tutte e doje le strutture, pure ca sonde private, sonde a disposizione de le visitature gratuitamende, purcé quiste jè patrimonie d'a storie e de l'arte de Tarde.
Apparte a stu ipoggeo ne stonne otre e 40 acchiate jndr'à cetata vecchie e ogne sciurne 'u numere de le ipoggèe acchiate aumende.
Castelle Aragonese
'U Castelle Aragonese o Castel Sand'Angele, occupe cu 'a chianda quadrangolare soje e 'u vaste cortile cendrale sue, l'estreme anghele de l'isola sus addò nasce 'u borghe andiche d'a cetate. 'U prime nucleo d'u castelle risale a 'u 916, quanne le Bizandine avviarene 'a costruzione d'a "Rocca" a protezione de l'attacche de le Saracene e d'a Repubbleche de Venezia. Sta prima fortificazione ere fatte da torre ierte e strette, da le quale se combatteve cu lange, frecce, petre e uegghie asckuande. Jndr'à 'u 1481 avenìe realizzate 'nu prime canale navigabbele, cchiù stritte e cu sponde irregolare, pe conzendì 'u passagge de 'mbarcaziune piccenne e migliorà 'a defendibbeletà d'u castelle.
Jndr'à 'u 1486, Ferdinando II d'Aragona ingarecò l'Architette Frangische Di Giorgio Martini de amblià 'u castelle e de darle 'a strutture ca tène osce a die, e rimbiazzà 'a tipologgie medievale de le torre congepite pa difese piombande. 'A fortificaziona nove avera combrendere sette torre, de le quale quattre aunìte 'mbrà lore a formà 'nu quadrilatere e le remanende ttrede allineate luenghe 'u fossate 'mbonde a 'u Mar Piccele. Le quattre torre avenèrene inditolate rispettivamende a San Cristofalo, a San Lorenzo, a 'a Bandiere e a 'a Vergine Annunziate. Jndr'à 'u 1491 avenìe aggiunde sus a 'u late verse 'u Mar Granne 'u rivelline de forme triangolare 'mbrà 'a "Torre d'a Bandiere" e 'a "Torre San Cristofalo". 'U castelle avenìe spicciate jndr'à 'u 1492, cumme resulte da l'ingisione de 'na lapide murate sus 'a "Porta Paterna".
Fortezze de Laclos
'A Fortezze de Laclos jè 'na fortificazione fatte 'nzippà sus a l'Isole de San Paolo pe volondà de Napoleone Bonaparte a 'a fine d'u settecinde. L'Imberatore 'a vulìe pa protezione d'a cetate de Tarde, quanne decidìe de fà d'a cetate une de l'avamboste sus a 'u Mar Mediterranèe. A conducere avère state 'u Generale d'Artiglierie Pierre Choderlos de Laclos, ca remanìe aqquà brucate da 'u 1803 a 'u 1814, anne jndr'à 'u quale se penze ca 'u cuerpe sue avenìe scettate jndr'à 'u mare pe odie condre a le Frangise. 'A fortezze rappresende angore osce a die 'nu preggevole esembie de architetture militare d'u passate, assaije 'mbortande pure da 'u punde de viste paleodologgeche pa presenze de reste fossile osservabbele jndr'à le bluecche de calcare cu 'u quale 'a strutture ha state rivestite.
Necropole greco-romane
'U studie de le necropole scuperte jndr'à cetate ha furnite a le archeologe 'na granna quandità de 'mbormaziune sus 'a suggettate, sus 'a culture, sus a l'arte e sus 'a fatie de le andiche popole d'u periode greco-romane. Le reste acchiate, testimoniescene 'a presenze de vere e proprie rituale funerarie: le brucaminde se facevane pe inumazione, ca vo ccu dice brucanne le muerte in posizione fetale, ma pure cu 'a cremazione, ca vo ccu dice asckuanne le cuerpe de le muerte e conzervanne le cenere jndr'à 'n'urne. Jndr'à le chiaute avenève mise 'u correde funerarie, solitamende legate a 'a vita de ogne sciurne de l'individue, pertanne le stesse avenevane corredate cu utensile, robbe da mangià e gioielle, tendanne de imità 'a case d'u muerte.
Jndr'à le necropole de Tarde se ponne riscontrà differende tipe de chiaute:
Oasi Palude La Vela
L'Oasi Palude "La Vela" jè 'n'area naturale protette de proprietà demaniale a valenze naturalisteche ambiendale ca se iacchie sus a le sponde d'u Mar Piccele. L'ambiende jè prevalendemende de tipe palustre, cu cannete e macchie mediterranèe, ambie acquitrini e zone periodicamende sommerse. L'avifaune jè caratterizzata da 'na colonie stanziale de airone cinerine, ma duranne le mise invernale 'a popolazione aumende assaije proprie pe numere e pe specie: se sgnalane infatte gru, cicogne, fenicottere, volpoche, falche pescature. 'A flore presende ambie salicornieti, orchidee spondanee e pinete de pino d'Aleppo. l'oasi avene ausate cumme cendre de irradiamende de l'avifaune ca colonizze chiane chiane le aree tutte atturne, e ha state gestite da 'u WWF de Tarde, ca ha svolte attività de monitoragge e andi-bracconagge, fine a quacche anne fa.
'U mite de Falanto
Sus a 'u lungomare d'u Borghe Andiche, 'nu pannelle in cerameche de 140 metre quadrate raffigure 'a leggende d'a colonizzazzione greche e d'a successive nascita de Tarde. L'opere realizzate da l'artista Silvana Galeone sus a 'nu proggette d'u Cendre Culturale Filonide, se ispire a 'u mite de l'eroe spartane Falanto e a 'u response de l'Oracolo de Delfi da jidde inderrogate, 'u quale sendenziò: «Quanne vide chiovere da 'u ciele serene, a conguistà territorie e cetate.». Falanto, vedenne chiangere 'a mugghiera soje Ethra, ca 'u nome sue in greche significave "ciele serene", retenìe ca l'oracolo s'avere avverate e se preparò a fondà 'a cetate soje e li davìe 'u nome de Saturo, località angore esistende a quacche chilometre da 'a cetate.
Popolazione furastiere
Ualanze demografeche d'a popolazzione furastiere residente a Tarde riferite a 'u 31 decemmre 2007.
Le rite d'a Sumane Sande
Le rite d'a Sumane Sande de Tarde rappresendane une de le evende cchiù 'mbortande ca se svogene jndr'à cetate a partì da 'a Dumeneche de le Palme. Jndr'à 'u scirune addò se arrecorde 'a trasute de Gese Criste a Gerusalemme, le doje prengepàle Confraternite d'u Comune de Tarde, quedde de l'Addulurate (appartenende a 'a chiesere de San Dumeneche Maggiore ca se iacchie jndr'à Tarde Vecchie) e quedde d'u Carmine (appartenende a 'a chiesere d'u Carmine ca se iacchie jndr'à vanna nove), fanne le gare pe l'aggiudicazione de le statue e de le poste de le doje processiune, quedde de l'Addulurate e quedde de le Mistere: jndr'à 'n'assemblee fatte apposte, 'u segretarie o une de le assistende d'u priore bandisce l'asta ca vè nnande fine a quanne 'u simbele (o statue) avene aggiudicate a 'u confratelle ca ha fatte l'offerta cchiù ierte. 'U ricavate de l'asta avène devolute jndr'à 'u corse de l'anne pe iniziative benefiche.
'U Palie de Tarde
'U Palie de Tarde jè 'na manifestazione tradizionale in costume ca inglude 'na gare de varche a reme (le sckife) abbinate a le dece riune d'a cetate. Istituite jndr'à 'u 1986 se ripete ogne anne l'8 masce, in concomitanze cu le celebbrazziune in onore de San Catàvete, patrone d'a cetate, ca spicciane 'u 10 masce. 'A seconda e urtema gare se face jndr'à terza dumeneche de luglie
'U Palie o "Torneo de le Riune" se face jndr'à l'acque d'u Mar Granne e d'u Mar Piccele, addò partecipane le rappresendande de le dece riune. Ogne equipagge jè comboste da doje marenare abbiggliate cu 'n'abite storeche. 'A gare se svolge effettuanne in mene de mezz'ore 'u periplo de l'isole ca costituisce 'u Borghe Andiche d'a cetate, a 'u termine d'u quale 'u presidende d'a giuria decrete le vingiture 'mbrà le imbarcaziune arrevate a 'u traguarde ca se iacchie sotte a 'u Ponde Girevole, e se donne uerre 'mbonde all'urtema vogate. 'U vere trofeo avene però conzegnate sulamende apprisse 'a seconda gare ca se face 'a luglie, sommanne le pundegge de le doje gare.
'U torneo jè affiangate pure da 'u "Trofeo de le Inderforze", addò partecipane le forze de l'ordine e 'u "Torneo de le Canoe", abbinate a le sei circosciziune.
Inguinamènde
Quanne se parle d'inguinamènde, Tarde stè cchiù 'nguaiate de tutte: jè 'a cetate pesce inguinate d'Itàglie e d'Europe. Nu tenime 'nu sacche de crestiàne ca morene de tumore purcè a Tarde 'nu tenime le velene de l'industrie e, da sus, a' diossìne. Sime accussì inguaiate ca pure l'INES (Inventario nazionale delle emissioni e loro sorgenti) dice ca sime pegge d'a cetate cinese de Linfen, «Toxic Linfen», e d'a rumene Copşa Mică, ca sonde le cetate cchiù inguinate d'u munne. A Tarde jè presende 'u 92% d'a diossine tagliàne e 8.8% d'a diossine europea. Jndr'à dece anne, malattie cumme leucemie, mielome e linfome onne ccrisciute d'u 30-40%. A Tarde stonne 9 chile de diossine 'u triple da a' diossine du 'u disastre de Seveso ('a cetate lombarde condaminate jndr'à 'u 1976).
Pe quanne riguarde 'a diossine, se spanne sus a 'na vasta area sciugrafeche, a seconde de le vinde, soprattutte tramite 'u camine de l'imbiande de agglomerazione ierte 220 de l'Ilva.
Le imbiande de l'Ilva scettavene jndr'à 'u 2002 'u 30,6% d'u totale d'a diossine tagliàne, ma seconne le associaziune ambiendalisteche, 'a percenduale jndr'à 'u 2005 ha 'nghianate a 'u 90,3% purcè ha state pure spustate l'aria a cavede d'u stabbilimende de Genova.
Jndr'à 'u 2007 nasce 'u comitate cetadine "Taranto Futura", cu l'obiettive de stimolà 'a classe politeche a 'na severe prese de posizione jndr'à le combronde d'a granne industrie, l'Ilva soprattutte, sospettate da 'u crescende numere de muerte pe neoplasie. 'U comitate, pe vosce d'u presidende sue, 'u Giudice Onorarie Avv. Necole Russo, se face promotore 'n'anne apprisse de 'nu referendum popolare ca riguarde 'a chiusure totale o parziale de l'Ilva, sus 'a scorte de quanne già s'à fatte pu stabbilimende de Genova.